CELEX: 62016CA0334
Language: bg
Date: 2017-12-20 00:00:00
Title: Дело C-334/16: Решение на Съда (шести състав) от 20 декември 2017 г. (преюдициално запитване от Audiencia Provincial de Albacete — Испания) — José Luís Núñez Torreiro/AIG Europe Limited, Sucursal en España, по-рано Chartis Europe Limited, Sucursal en España, Unión Española de Entidades Aseguradoras y Reaseguradoras (Unespa) (Преюдициално запитване — Задължителна застраховка „Гражданска отговорност“ при използването на моторни превозни средства — Директива 2009/103/ЕО — Член 3, първа алинея — Понятие „използване на превозни средства“ — Национална правна уредба, която изключва управлението на моторни превозни средства по пътища и терени, които не са „пригодни за движение“, освен по онези, които, макар да нямат такава пригодност, все пак са „широко използвани“)

26.2.2018   
            
            
               BG
            
            
               Официален вестник на Европейския съюз
            
            
               C 72/15
            
         Решение на Съда (шести състав) от 20 декември 2017 г. (преюдициално запитване от Audiencia Provincial de Albacete — Испания) — José Luís Núñez Torreiro/AIG Europe Limited, Sucursal en España, по-рано Chartis Europe Limited, Sucursal en España, Unión Española de Entidades Aseguradoras y Reaseguradoras (Unespa)
   (Дело C-334/16) (1)
   
   ((Преюдициално запитване - Задължителна застраховка „Гражданска отговорност“ при използването на моторни превозни средства - Директива 2009/103/ЕО - Член 3, първа алинея - Понятие „използване на превозни средства“ - Национална правна уредба, която изключва управлението на моторни превозни средства по пътища и терени, които не са „пригодни за движение“, освен по онези, които, макар да нямат такава пригодност, все пак са „широко използвани“))
   (2018/C 072/19)
   Език на производството: испански
   
      Запитваща юрисдикция
   
   Audiencia Provincial de Albacete
   
      Страни в главното производство
   
   
      Жалбоподател: José Luís Núñez Torreiro
   
      Ответници: AIG Europe Limited, Sucursal en España, по-рано Chartis Europe Limited, Sucursal en España, и Unión Española de Entidades Aseguradoras y Reaseguradoras (Unespa)
   
      Диспозитив
   
   Член 3, първа алинея от Директива 2009/103/ЕО на Европейския парламент и на Съвета от 16 септември 2009 година относно застраховката „Гражданска отговорност“ при използването на моторни превозни средства и за контрол върху задължението за сключване на такава застраховка трябва да се тълкува в смисъл, че не допуска национална правна уредба като приложимата в главното производство, която позволява да бъдат изключени от покритието на задължителната застраховка вредите, настъпили при управление на моторни превозни средства по пътища и терени, които не са „пригодни за движение“, освен по онези, които, макар да нямат такава пригодност, все пак са „широко използвани“.
   
      (1)  ОВ C 305, 22.8.2016 г.